Document ID: /roh_data/filtered/fineweb-2-filterrobots_roh.jsonl.gz/63108

La radunanza communala da Samedan ha decis che persunas da l'exteriur pon cumprar terren senza restricziuns communalas. La quota da cumpra per persunas da l’exteriur dal 1983 vegnia abolida. Quella avevan ins relaschà da lezzas uras per prevegnir a la surpopulaziun estra dal terren indigen. La vischnanca da Samedan aveva lura anc relaschà restricziuns supplementaras. Perquai ch'i na dettia ozendi betg pli il privel ch'il terren vegnia surpopulà dad esters, sajan ils preschents stads d'accord dad abolir las restricziuns.
En pli han ils da Samedan approvà il quint annual dal 2018: Quel serra cun in surpli da 130'000 francs. Quai tar investiziuns nettas da 1,8 milliuns francs.
RR novitads 06:00